Frode Arnfinn Kristoffersen

Frode Arnfinn Kristoffersen (født 1971) er en norsk generalmajor. Fra september 2025 er han utnevnt til Deputy Chief of Staff Operations ved Allied Headquarters Joint Force Command Norfolk i USA. 

Han har tidligere vært sjef for Forsvarets spesialkommando og hatt stillinger innenfor utdanning, plan og operasjoner i Forsvaret og Etterretningstjenesten. Han er bror til forsvarssjef Eirik Kristoffersen.

 Utdanning 
Kristoffersen er utdannet spesialjeger og har to militære mastergrader. Han fullførte videregående offisersutdannelse ved USMC Command and Staff College i 2010 og høyere offisersutdanning ved US Army War College i 2018.  

 Militær og operativ karriere 
Kristoffersen ble tilsatt som brigader i juni 2020. Han har tjenestegjort i flere operative stillinger i Forsvarets spesialstyrker, fra operatør og spesialjeger til lederroller. Han har vært sjef for Forsvarets spesialkommando, sjef for Operasjonsseksjonen i Spesialoperasjonsavdelingen i Forsvarsstaben, og sjef for situasjonssenteret i Forsvarets spesialstyrker. Han har også ledet avdeling for utdanning, plan og operasjoner i Etterretningstjenesten og vært sjef for Liaison-teamet til US Central Command.

Den 26. september 2025 ble han utnevnt til generalmajor og Deputy Chief of Staff Operations ved Allied Headquarters Joint Force Command Norfolk i Virginia, USA. 

 Utmerkelser 
 Ordener, dekorasjoner og medaljer 
Kristoffersen ble i 2013 tildelt St. Olavsmedaljen med ekegren «for på fremragende måte å ha utvist personlig tapperhet og ledelse under kamp i internasjonale operasjoner i Afghanistan i 2007.» Denne tildelingen var en konvertering av det utgåtte Militærkorset som han tidligere var tildelt.

Videre er Kristoffersen tildelt Forsvarsmedaljen, Forsvarets medalje for internasjonale operasjoner, Forsvarets operasjonsmedalje (Afghanistan) med romertall Ⅶ, Hærens vernedyktighetsmedalje med tre stjerner, NATO-medaljen (Tidligere Jugoslavia), NATO-medaljen for ISAF med 3-tall, Forsvarets medalje for feltsport og Navy Presidential Unit Citation for innsats i Afghanistan i 2002.

+
 Andre utmerkelser 
 2018: Order of Saint Maurice – Peregrinus; NB! Oppført som Frode Arfinn Kristoffersen denne ordenen tildeles av National Infantry Association og Chief of Infantry i USA

 Bibliografi 



 Referanser 

Kategori:St. Olavsmedaljen med ekegren
Kategori:Militærkorset
Kategori:Offiserer i Hæren (Norge)